text: সত্য প্রসাদ মজুমদার বাংলাদেশ প্রকৌশল বিশ্ববিদ্যালয় (বুয়েট) এর বর্তমান এবং বিশ্ববিদ্যালয়টির চতুর্দশ উপাচার্য।
  
  শিক্ষা
  সত্য প্রসাদ মজুমদার বুয়েট থেকে তড়িৎ ও ইলেকট্রনিক কৌশল (ইইই) বিভাগে ১৯৮১ সালে স্নাতক ও ১৯৮৫ সালে স্নাতকোত্তর ডিগ্রি অর্জন করেন। ১৯৮১ সালে তিনি এই বিভাগে প্রভাষক পদে যোগদান করেন। ১৯৯১ সালে ইন্ডিয়ান ইন্সটিটিউট অব টেকনোলজি (আইআইটি), খাড়্গপুর থেকে ইলেকট্রিক অ্যান্ড ইলেকট্রনিক কমিউনিকেশন ইঞ্জিনিয়ারিংয়ে পিএইচডি ডিগ্রি লাভ করেন।
  
  কর্মজীবন
  উপাচার্যের দায়িত্ব পালনের পূর্বে তিনি প্রশাসনিক বিভিন্ন দায়িত্বে নিযুক্ত ছিলেন। তিনি বুয়েটের ছাত্রকল্যাণ পরিচালক ও ইইই বিভাগের বিভাগীয় প্রধানসহ বিশ্ববিদ্যালয়ের বিভিন্ন পর্যায়ে দায়িত্বপালন করেছেন। ২৫ জুন ২০২০ তারিখে পূর্বের উপাচার্য সাইফুল ইসলামের স্থলে তাকে উপাচার্যের দায়িত্বে নিযুক্ত করা হয়। ছাত্রকল্যাণ পরিচালকের পদে তার দায়িত্বকাল সমাপ্তির পরে নতুন পরিচালক নিযুক্ত করলে এর বিরুদ্ধে শিক্ষার্থীরা আন্দোলন করে।
  
  বিতর্ক 
  বুয়েটে আবরার ফাহাদ হত্যাকাণ্ডের পরে তৎকালীন উপাচার্য সাইফুল ইসলাম সাক্ষাৎকারে হলগুলোতে চলা র‍্যাগিং প্রসঙ্গে সত্য প্রসাদকে অত্যধিক নমনীয় বলে অভিহিত করেন, যে কারণে হলগুলোতে তিনি পরিচালক থাকা কালেও র‍্যাগিং সংক্রান্ত ঘটনা থামানো যায়নি।
  
  তথ্যসূত্র
  
  বিষয়শ্রেণী:বাংলাদেশ প্রকৌশল বিশ্ববিদ্যালয়ের উপাচার্য
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী শিক্ষক
  বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক
title: সত্য প্রসাদ মজুমদার